### Najčastejšie kladené otázky (FAQ) k výzve na predkladanie projektových zámerov na podporu a rozvoj služieb starostlivosti o deti do troch rokov veku dieťaťa na komunitnej úrovni.

### IROP-PO2-SC211-PZ-2018-7

**Otázka č. 1:**

Dovoľujem si požiadať o upresnenie kritéria kapacitného zabezpečenia. Vo výzve sa uvádza: Podmienkou kapacitného zabezpečenia objektov zariadení je podpora novovzniknutých ale aj existujúcich zariadení starostlivosti o deti do troch rokov veku dieťaťa, ... pričom maximálna kapacita týchto zariadení je 20 miest v jednom objekte.

Znamená to, že jedno zariadenie môže obsahovať viac objektov po max. 20 miest?

**Odpoveď:**

Zariadenie môže mať aj viac objektov ktoré však nesmú byť v susedstve v zmysle podmienky poskytnutia príspevku č 33. Podmienka podpory zariadenia starostlivosti o deti do troch rokov veku dieťaťa.

Podporený objekt musí byť včlenený do bežnej zástavby obce a primerane vzdialený od iného objektu, v ktorom sa poskytuje sociálna služba a zabezpečuje výkon opatrení SPODaSK v zariadení. Projekt musí byť realizovaný v intraviláne obce. Objekty nesmú byť koncentrované v blízkom susedstve s iným zariadením sociálnych služieb a SPODaSK a/alebo so zariadením podporeným v rámci tejto výzvy.

Inými slovami povedané – žiadateľ/ poskytovateľ sociálnej služby môže požiadať o NFP aj na viac objektov (napr. jeden objekt situovaný v centre mesta, druhý objekt situovaný v inej časti mesta/obce). V žiadnom z nich však kapacita nemôže prekročiť stanovený počet 20 detí a tieto objekty nemôžu byť v blízkom susedstve s iným zariadením sociálnych služieb a SPODaSK a/alebo so zariadením podporeným v rámci tejto výzvy.

**Otázka č. 2:**

Ako by sa hodnotila táto situácia: existujúce jasle v MC BA-Rača majú kapacitu 20 detí, podľa nového zákona budú môcť mat iba 15 deti, preto sa MC BA-Rača rozhodla prerobiť služobný byt v tom istom zariadení ako sú existujúce jasle na ďalšiu triedu jaslí (objekt) pre 9 deti. Keďže ide stále o 1 budovu, posudzovalo by sa to ako ďalšie zariadenie v prílišnej blízkosti, alebo ako rekonštrukcia (výstavba, rozšírenie) existujúceho? Má význam pripravovať takýto PZ, alebo nie?

**Odpoveď:**

Podmienka poskytnutia príspevku č. 31 Podmienka kapacitného zabezpečenia objektov zariadení starostlivosti o deti do troch rokov veku dieťaťa.

Podmienkou kapacitného zabezpečenia objektov zariadení je podpora novovzniknutých ale aj existujúcich zariadení starostlivosti o deti do troch rokov veku dieťaťa, ktoré sú zamerané na poskytovanie služby na podporu zosúlaďovania rodinného života a pracovného života a služby pomoci pri osobnej starostlivosti o dieťa v systéme sociálnych služieb, pričom maximálna kapacita týchto zariadení je 20 miest v jednom objekte.

Jedna miestnosť musí mať v zmysle § 32b odsek 5 zákona č. 448/2008 Z. z. o sociálnych službách najviac 12 detí v jednej dennej miestnosti, ktorá spĺňa funkciu herne a spálne; to platí, aj ak je spálňa stavebne oddelená od herne a deti užívajú oba tieto priestory. Počet detí podľa prvej vety možno zvýšiť najviac o tri deti, ak sa v dennej miestnosti alebo v priestoroch spálne a herne neposkytuje starostlivosť o dieťa do jedného roku veku.

To znamená, že ak sa zriaďovateľ existujúceho zariadenia rozhodne pre rekonštrukciu resp. rozšírenie priestoru zariadenia pre deti do troch rokov veku dieťaťa aj o priestor služobného bytu, kapacita tohto objektu nebude môcť prekročiť stanovenú kapacitu t. j. 20 detí, pričom musí byť dodržaný stanovený počet detí v denných miestnostiach v súlade s §32b ods. 5 zákona 448/2008 Z. z. o sociálnych službách.

**Otázka č. 3:**

Žiadateľ by sa chcel informovať ohľadom oprávnenosti výdavkov, keďže budova, v ktorej jasle sídlia, sa skladá z troch pavilónov, t.j. pavilón jaslí, hospodársky pavilón a pavilón domova sociálnych služieb. **Medzi oprávnenými bude len pavilón jaslí alebo jasle a hospodársky pavilón?**

Domov sociálnych služieb je zariadením zabezpečujúcim zdravotne znevýhodneným deťom a dospelým dennú odbornú starostlivosť ambulantnou formou. Ich klientmi sú však deti hlavne staršie ako 3 roky, preto tento pavilón predpokladajú, že nebude oprávnený. Avšak okolie budovy by chceli riešiť ako celok, teda mobiliár, spevnené plochy a zeleň. Projektovú dokumentáciu, ktorú majú  predbežne spracovanú pre celú budovu rieši nutnú rekonštrukciu dažďovej kanalizácie a preto si chcú overiť, **v akej miere by to bolo oprávnené.**

**Odpoveď:**

V prípade, že žiadateľ/prijímateľ využíva majetok okrem realizácie projektu aj na iné aktivity nesúvisiace s realizáciou projektu, resp. na iné činnosti, ktoré sú v zmysle príslušnej výzvy neoprávnené, oprávnené sú len pomerné výdavky na jeho obstaranie vypočítané žiadateľom/prijímateľom napríklad pomocou metód uvedených v prílohe č. 2 výzvy Príručka pre žiadateľa  (pravidlá oprávnenosti výdavkov).

Podporený objekt musí byť včlenený do bežnej zástavby obce a primerane vzdialený od iného objektu, v ktorom sa poskytuje sociálna služba a zabezpečuje výkon opatrení SPODaSK v zariadení. Projekt musí byť realizovaný v intraviláne obce. Objekty nesmú byť koncentrované v blízkom susedstve s iným zariadením sociálnych služieb a SPODaSK a/alebo so zariadením podporeným v rámci tejto výzvy. Zariadenia nesmú byť umiestnené na tej istej parcele ani na parcelách, ktoré majú spoločnú hranicu.

**Otázka č. 4:**

V rámci výzvy na predkladanie PZ na podporu a rozvoj služieb starostlivosti o deti do 3 rokov veku dieťaťa na komunitnej úrovni by som sa chcela spýtať ako potenciálny žiadateľ čo je potrebné predložiť k formuláru PZ, aké prílohy okrem Opisu projektu?

**Odpoveď:**

Povinné prílohy sú definované v prílohe č. 1 formulár PZ výzvy časť 14.  **Zoznam povinných príloh projektového zámeru.**

**Otázka č. 5:**

Rozpočet musí byt vypracovaný podrobne ako pri žiadosti o NFP? Ak áno, je možné ho
v 2. kole podávania žiadosti o NFP meniť, keďže ešte nebudeme mat v rukách projektovú dokumentáciu?

**Odpoveď:**

V rámci PZ sa v zmysle kap. 2.9 bod 17 Príručky pre žiadateľa nepredkladá podrobný položkový rozpočet.

V zmysle časti 3.4. Výzvy „Rozsah údajov, ktoré nie je možné meniť v žiadosti o NFP v porovnaní s posudzovaným projektovým zámerom“: V porovnaní s posudzovaným PZ nie je možné v následne predloženej žiadosti o NFP zmeniť rozsah nasledovných údajov, a to súčasne:

a)           hodnoty merateľných ukazovateľov žiadosti o NFP znížiť o viac ako 10%,

b)           výška oprávnených výdavkov projektu v žiadosti o NFP zvýšiť o viac ako 15%,

c) zmeny hlavných aktivít, ktorými by došlo k zmene povahy projektu vzhľadom na výsledky podpory IROP v rámci špecifického cieľa danej investičnej priority.

**Otázka č. 6:**

Ako je myslená podmienka maximálnej kapacity 20 miest v jednom objekte? Jasličky môžu mat max 20 deti alebo v jednej triede môže byt max 20 deti?

**Odpoveď:**

V zmysle podmienky poskytnutia príspevku 31  Podmienka kapacitného zabezpečenia objektov zariadení starostlivosti o deti do troch rokov veku dieťaťa - Podmienkou kapacitného zabezpečenia objektov zariadení je podpora novovzniknutých ale aj existujúcich zariadení starostlivosti o deti do troch rokov veku dieťaťa, ktoré sú zamerané na poskytovanie služby na podporu zosúlaďovania rodinného života a pracovného života a služby pomoci pri osobnej starostlivosti o dieťa v systéme sociálnych služieb, pričom maximálna kapacita týchto zariadení je 20 miest v jednom objekte.

Jedna miestnosť musí mať v zmysle § 32b odsek 5 zákona č. 448/2008 Z. z. o sociálnych službách najviac 12 detí v jednej dennej miestnosti, ktorá spĺňa funkciu herne a spálne; to platí, aj ak je spálňa stavebne oddelená od herne a deti užívajú oba tieto priestory. Počet detí podľa prvej vety možno zvýšiť najviac o tri deti, ak sa v dennej miestnosti alebo v priestoroch spálne a herne neposkytuje starostlivosť o dieťa do jedného roku veku.

Z uvedeného vyplýva, že je na zvážení žiadateľa, akým spôsobom si deti v tomto zariadení do miestností rozdelí (napr. 10 +10; 8+12 atď.).

**Otázka č. 7:**

Prečo je ako povinná príloha formuláru PZ uvedené **Príloha č. 2a PZ** – Rozpočet projektu (príloha č. 3.f.1 Príručky pre žiadateľa) keď píšete že podrobný rozpočet netreba predkladať?

**Odpoveď:**

V zmysle kap. 2.9 bod 17 Príručky pre žiadateľa sa v rámci PZ nepredkladá podrobný položkový rozpočet projektu. V prílohe 3.f.1\_Rozpočet projektu sa teda záložka excelu c) Položkový rozpočet ŽoNFP pri PZ nevypĺňa. Žiadateľ pri projektovom zámere vypĺňa rozpočet v záložke a) Rozpočet projektu PZ\_ŽoNFP.

**Otázka č. 8:**

Obec chce v rámci výzvy vybudovať objekt starostlivosti pre deti do troch rokov v areáli súčasnej materskej školy prístavbou novej samostatnej budovy k súčasnému objektu MŠ s jedálňou a zároveň vybudovať spojovaciu chodbu objektu jaslí s jedálňou súčasnej MŠ na prenos stravy do jaslí, ktoré budú mať samostatnú jedáleň v objekte.

Oprávnenosť zámeru z hľadiska predmetnej výzvy, predovšetkým umiestnenia jaslí v existujúcom areáli MŠ (ktorá by zrejme nemala spadať pod objekty sociálnych služieb) – je možné vybudovať objekt ako prístavbu v areáli súčasnej MŠ?

**Odpoveď:**

Výzva nestanovuje obmedzenia lokalizácie zariadenia pre deti do troch rokov veku v blízkosti školských zariadení.

V rámci projektu medzi oprávnené výdavky možno zaradiť vybudovanie spojovacej chodby na rozvoj stravy do jaslí.

**Otázka č. 9:**

Chcem sa informovať o možnosti čerpania eurofondov pre zariadenie, JASLIČKOVO, ktoré je registrované na VUC BB ako neverejný poskytovateľ, ktorý poskytuje túto službu na základe živnostenského oprávnenia.

Nakoľko máme kapacitu 8 detí a mala by som zámer zvýšiť kapacitu na 20 detí.

**Odpoveď:**

Podľa kategórie podmienok oprávnenosti žiadateľa č.1 sú v rámci výzvy oprávnení len žiadatelia:

 v sociálnych službách:

a) obec (obec, mesto, mestská časť mesta Košice, mestská časť Hlavného mesta SR Bratislavy),

b) právnická osoba zriadená obcou alebo založená obcou, mestom / mestskou časťou,

c) samosprávny kraj,

d) právnická osoba zriadená samosprávnym krajom alebo založená samosprávnym krajom,

e) iná osoba bez cieľa dosahovania zisku - neverejný poskytovateľ/zriaďovateľ sociálnej služby - cirkev a náboženská spoločnosť a právnická osoba, ktorá odvodzuje svoju právnu subjektivitu od cirkví a náboženských spoločností, občianske združenie, nezisková organizácia.

Osoba poskytujúca sociálnu službu na základe živnostenského oprávnenia nie je uvedená medzi oprávnenými žiadateľmi.

**Podmienkou kapacitného zabezpečenia objektov zariadení je podpora novovzniknutých ale aj existujúcich zariadení starostlivost**i o deti do troch rokov veku dieťaťa, ktoré sú zamerané na poskytovanie služby na podporu zosúlaďovania rodinného života a pracovného života a služby pomoci pri osobnej starostlivosti o dieťa v systéme sociálnych služieb, pričom maximálna **kapacita týchto zariadení je 20 miest v jednom objekte.**

**Otázka č. 10:**

Mesto chce rekonštruovať budovu rodinného domu vo vlastníctve mesta v centre mesta na objekt jaslí, čaká sa však na posúdenie stavby, či je možné je rekonštruovať v potrebnom rozsahu, alebo je nutné ju zbúrať a postaviť novú budovu. Chcem sa opýtať, či sú náklady na zbúranie  starého objektu v prípade nevyhovujúcich vlastností na rekonštrukciu a prístavbu oprávneným nákladom v rámci predmetnej výzvy a následnej výzvy na predkladanie ŽoNFP?

**Odpoveď:**

Výdavky na likvidáciu objektov patria medzi výdavky na novú stavbu. Všetky výdavky musia spĺňať podmienky hospodárnosti, efektívnosti, účinnosti a účelnosti

**Otázka č. 11:**

V rámci výzvy je oprávnenou aktivitou rekonštrukcia existujúcich objektov zariadení pre starostlivosť o deti do troch rokov. Je oprávnená rekonštrukcia existujúceho objektu, ktorý má už v súčasnosti kapacitu 20 detí a teda v rámci výzvy nie je možné navýšiť jeho kapacitu?

**Odpoveď:**

Rekonštrukcia objektu je oprávnená. Rekonštrukcia budovy je zmena stavby, ktorá súvisí s prestavbou, nadstavbou alebo vstavbou, so zmenou dispozície, účelu využívania budovy nezávisle na životnosti a skutočných funkčných vlastnostiach stavebných konštrukcií a technického zariadenia budovy. Obvykle vyžaduje prerušenie užívania budovy. Stavebné úpravy, ktoré sú zmenou stavby, musia vyhovovať platným požiadavkám na nové budovy.

Žiadateľ musí postupovať v súlade so zákonom o sociálnych službách, ktorý ustanovuje, že jedna miestnosť musí mať v zmysle § 32b odsek 5 zákona č. 448/2008 Z. z. o sociálnych službách najviac 12 detí v jednej dennej miestnosti, ktorá spĺňa funkciu herne a spálne; to platí, aj ak je spálňa stavebne oddelená od herne a deti užívajú oba tieto priestory. Počet detí podľa prvej vety možno zvýšiť najviac o tri deti, ak sa v dennej miestnosti alebo v priestoroch spálne a herne neposkytuje starostlivosť o dieťa do jedného roku veku.

Cieľom výzvy je podporiť dostupnosť služieb a budovanie siete zariadení starostlivosti o dieťa do 3 rokov, ktoré sú v súčasnosti nedostatkové, tak aby sa vytvorili optimálne podmienky na zosúlaďovanie  rodinného života a pracovného života a podmienky pre lepšie začlenenie žien na trhu práce.

**Otázka č. 12:**

Podmienka kapacitného zabezpečenia objektov zariadení starostlivosti o deti do 3 rokoch veku dieťaťa – vo výzve je stanovená maximálna kapacita 20 miest v jednom objekte. Poprosil by som o spresnenie uvedenej podmienky. Myslí sa stavebný objekt alebo kapacita celého zariadenia v zmysle registrácie v Centrálnom  registri poskytovateľov sociálnych služieb?

Mesto Senica má zriadené a fungujúce mestské jasle s max. kapacitou 30 miest. Jasličky pozostávajú z troch stavebných objektov.

V objekte 1 a 2 sú oddelenia s deťmi do 3 rokov s kapacitou 15 detí v zmysle zákona 448/2008 s vlastnými opatrovateľkami pre deti rozdelené podľa veku dieťaťa. Každý objekt má samostatný vstup, so šatňou, kočikárňou, soc. zariadením a výdajom stravy. Objekty sú prepojené spojovacou chodbou  s technickým pavilónom kvôli výdajom stravy pre detičky a z prevádzkového hľadiska objektov.

**Bola by takouto formou  splnená podmienka kapacitného zabezpečenia?**

**Odpoveď:**

V zmysle podmienky poskytnutia príspevku 31  Podmienka kapacitného zabezpečenia objektov zariadení starostlivosti o deti do troch rokov veku dieťaťa - Podmienkou kapacitného zabezpečenia objektov zariadení je podpora novovzniknutých ale aj existujúcich zariadení starostlivosti o deti do troch rokov veku dieťaťa, ktoré sú zamerané na poskytovanie služby na podporu zosúlaďovania rodinného života a pracovného života a služby pomoci pri osobnej starostlivosti o dieťa v systéme sociálnych služieb, pričom maximálna kapacita týchto zariadení je **20 miest v jednom objekte.**

**Jedna miestnosť musí mať v zmysle § 32b odsek 5 zákona č. 448/2008 Z. z. o sociálnych službách najviac 12 detí** v jednej dennej miestnosti, ktorá spĺňa funkciu herne a spálne; to platí, aj ak je spálňa stavebne oddelená od herne a deti užívajú oba tieto priestory. Počet detí podľa prvej vety možno zvýšiť najviac o tri deti, ak sa v dennej miestnosti alebo v priestoroch spálne a herne neposkytuje starostlivosť o dieťa do jedného roku veku.

Avšak  v zmysle podmienky 33, Podmienka podpory zariadenia starostlivosti o deti do troch rokov veku dieťaťa: Podporený objekt musí byť včlenený do bežnej zástavby obce a primerane vzdialený od iného objektu, v ktorom sa poskytuje sociálna služba a zabezpečuje výkon opatrení SPODaSK v zariadení. Projekt musí byť realizovaný v intraviláne obce. **Objekty nesmú byť koncentrované v blízkom susedstve s iným zariadením sociálnych služieb a SPODaSK a/alebo so zariadením podporeným v rámci tejto výzvy.** Zariadenia nesmú byť umiestnené na tej istej parcele ani na parcelách, ktoré majú spoločnú hranicu.

**Otázka č. 13:**

Sú v rámci výzvy oprávnené aktivity na rekonštrukciu a modernizáciu existujúceho objektu za účelom zvyšovania kvality poskytovaných soc. služieb bez zvyšovania kapacity zariadenia (bez prístavby, nadstavby)?

**Odpoveď:**

V zmysle prílohy č.5 Zoznamu oprávnených výdavkov –Stavby medzi oprávnené výdavky spadajú – realizácia nových objektov zariadení starostlivosti o deti do troch rokov veku dieťaťa pri dodržaní maximálnej kapacity 20 miest v jednom objekte,

* rekonštrukcia, modernizácia, realizácia prístavby, nadstavby alebo stavebné úpravy existujúcich objektov za účelom vytvorenia novej sociálnej služby, alebo zlepšenia podmienok a zvýšenia kvality poskytovanej sociálnej služby, pri dodržaní maximálnej kapacity 20 miest v jednom objekte.
* stavebno-technické úpravy areálu zariadení starostlivosti o deti do troch rokov veku dieťaťa vrátane detských ihrísk, sadové úpravy a zeleň, spevnené plochy,
* ako doplnková aktivita:    rekonštrukcia stavieb so zameraním na zvyšovanie energetickej hospodárnosti budov – realizácia opatrení na zlepšenie tepelno-technických vlastností konštrukcií, najmä obnova obvodového plášťa, oprava a výmena strešného plášťa vrátane strešnej krytiny, resp. povrchu plochých striech, oprava a výmena výplňových konštrukcií, opravy technického, energetického alebo technologického vybavenia a zariadení objektu, ako aj výmena jeho súčastí (najmä výmena zdrojov tepla, vykurovacích telies a vnútorných inštalačných rozvodov),
* stavebný dozor,
* odborný autorský dohľad,
* nákup stavieb – nákup budov, objektov alebo ich častí, ktoré sú nevyhnutné v súvislosti s realizáciou projektu,
* prípravná a projektová dokumentácia – vypracovanie projektovej dokumentácie (pre územné rozhodnutie, stavebné povolenie, realizačná dokumentácia).

Rekonštrukcia objektu je oprávnená. Rekonštrukcia budovy je zmena stavby, ktorá súvisí s prestavbou, nadstavbou alebo vstavbou, so zmenou dispozície, účelu využívania budovy nezávisle na životnosti a skutočných funkčných vlastnostiach stavebných konštrukcií a technického zariadenia budovy. Obvykle vyžaduje prerušenie užívania budovy. Stavebné úpravy, ktoré sú zmenou stavby musia vyhovovať platným požiadavkám na nové budovy.

Cieľom výzvy je podporiť dostupnosť služieb a budovanie siete zariadení starostlivosti o dieťa do 3 rokov, ktoré sú v súčasnosti nedostatkové, tak aby sa vytvorili optimálne podmienky na zosúlaďovanie  rodinného života a pracovného života a podmienky pre lepšie začlenenie žien na trhu práce. Z uvedeného vyplýva, že zámerom realizácie tejto výzvy je aj zvyšovanie kapacít, avšak len do maximálnej kapacity  20 detí na objekt.

**Otázka č. 14:**

Je podmienkou výzvy zvyšovanie kapacít jaslí?

**Odpoveď:**

Nie.

**Otázka č. 15:**

Aká hygienická vyhláška sa vzťahuje na zariadenia starostlivosti pre deti do troch rokov veku?

**Odpoveď:**

Poskytovanie sociálnej služby v súlade so zákonom o sociálnych službách zahŕňa aj plnenie hygienických požiadaviek, priestorových , finančných, materiálno technických a pod.

Na zabezpečenie hygienických požiadaviek zariadenia sa v súlade s §9 ods.6 zákona o sociálnych službách uplatňuje zákon č. 355/2007 Z.z. zákon o ochrane, podpore a rozvoji verejného zdravia a vyhláška Ministerstva zdravotníctva Slovenskej republiky č. 527/2007 o podrobnostiach o požiadavkách na zariadenia pre deti a mládež.